এংগ্ৰী ইণ্ডিয়ান গডেছ

এংগ্ৰী ইণ্ডিয়ান গডেছ হৈছে পান নলিনৰ দ্বাৰা পৰিচালিত আৰু জংগল বুক এণ্টাৰটেইনমেণ্টৰ বেনাৰত গৌৰৱ ধিংৰা আৰু পান নলিনৰ প্ৰযোজনাৰে ২০১৫ চনত নিৰ্মিত এখন হিন্দী ভাষাৰ ড্ৰামা ছবি। ‘এংগ্ৰী ইণ্ডিয়ান গডেছ’ নামৰ ছবিখনত সন্ধ্যা মৃদুল, তনিষ্ঠা চেটাৰ্জী, চাৰা-জেন ডায়াছ, অনুষ্কা মানচন্দৰ লগতে আদিল হুছেইন অমৃত মাঘেৰা, ৰাজশ্ৰী দেশপাণ্ডে আৰু পাভলীন গুজৰালে অভিনয় কৰিছে। ছবিখন ২০১৫ চনৰ টৰণ্টো আন্তঃৰাষ্ট্ৰীয় চলচ্চিত্ৰ মহোৎসৱৰ বিশেষ উপস্থাপন বিভাগত প্ৰদৰ্শিত হৈছিল, য’ত ছবিখনে পিপলছ চয়ছ বঁটাৰ বাবে দ্বিতীয় স্থান লাভ কৰিছিল। 

## পটভূমি
ফ্ৰিডা এগৰাকী ফেশ্বন ফটোগ্ৰাফাৰ যিয়ে বন্ধুৰ এটা গোটক তেওঁৰ ঘৰলৈ নিজৰ বিবাহৰ কথা ঘোষণা কৰিবলৈ আমন্ত্ৰণ জনায়। দলটোত আছে বলিউডী গায়িকা মাধুৰীতা বা মেড, ট্ৰফী পত্নী পামেলা জাছৱাল বা পাম্মী, ব্যৱসায়ী মহিলা সুৰঞ্জনা বা চু, আৰু এগৰাকী উচ্চাকাংক্ষী অভিনেত্ৰী জোয়ানা বা জো। নাৰ্গিছ নামৰ এজন কৰ্মীয়ে পিছত দলটোত যোগদান কৰে। ঘোষণাটোৱে কেইবাটাও প্ৰতিক্ৰিয়াৰ সৃষ্টি কৰে, যাৰ ফলত সকলো ছোৱালীৰ গোপন ৰহস্য উন্মোচিত হয়। ফ্ৰিডাই দেউতাক তেওঁৰ বিয়াত উপস্থিত নাথাকিব বুলি জনায়। তেওঁক বিচাৰি অহা মেডৰ প্ৰেমিকে তেওঁ হতাশাগ্ৰস্ত আৰু আত্মহত্যা কৰিছে বুলি প্ৰকাশ কৰে। ঘোষণাৰ পিছত, আটাইকেইগৰাকী মহিলা গোৱালৈ আহে। এনেদৰে হঠাতে বেচেলৰেট পাৰ্টি আৰম্ভ হয়। 

উদযাপনৰ নিশাৰ বাবে সকলো সাজু হয়। ফ্ৰিডাই তেওঁৰ জীৱনসংগী বন্ধু কোন সেই কথা প্ৰকাশ নকৰে। 'এই ক্ষেত্ৰত 'অভিনেতাসকলৰ মাজত ইম্প্ৰভাইজেচন'ৰ পৰাই সৃষ্টি হোৱা তেওঁলোকৰ কথা-বতৰাবোৰত যৌনতাৰ পৰা আৰম্ভ কৰি ৰাজপথৰ হাৰাশাস্তিলৈকে (আৰু প্ৰায়ে চোলাবিহীন) কাষৰ চুবুৰীয়ালৈকে সকলো জড়িত হৈ থাকে। 

ভ্ৰমণৰ সময়ত, তেওঁলোকক হাৰাশাস্তি কৰা হয় আৰু তেওঁলোকে সাহসেৰে প্ৰতিক্ৰিয়া প্ৰকাশ কৰে। দিনবোৰ আগবাঢ়ি যোৱাৰ লগে লগে মহিলাসকলৰ সপোন, আকাংক্ষা, ভয় আৰু সৰ্বোপৰি ইজনে সিজনৰ সৈতে তেওঁলোকৰ অটল সম্পৰ্কৰ সৈতে পৰিচিত হয়। 

পিছত, মহিলাসকলে জানিব পাৰিলে যে ফ্ৰিডাই নাৰ্গিছক বিয়া কৰাব (যিটো ৬ ছেপ্টেম্বৰ ২০১৮ লৈকে আইপিচিৰ ধাৰা ৩৭৭ ৰ অধীনত অবৈধ আছিল)। বিয়াৰ আগদিনা ৰাতি দলটোৱে সাগৰৰ পাৰত বনভোজ খাবলৈ সিদ্ধান্ত লৈছিল। বনভোজৰ সময়ত, জো আৰু গোটটোৰ বাকী সকলে তেওঁৰ উচ্চাৰণক লৈ তীব্ৰ তৰ্ক কৰিছিল যাৰ ফলত জো বাহিৰলৈ গৈছিল। কিন্তু পাৰ্টিটো নিশালৈকে অব্যাহত আছিল। যেতিয়া তেওঁলোক ঘৰলৈ যোৱাৰ সিদ্ধান্ত লয়, তেতিয়া তেওঁলোকে জো'ক বিচাৰে। বিচাৰি থাকোঁতেই সাগৰৰ পাৰত মৃত অৱস্থাত তেওঁক উদ্ধাৰ কৰা হয়, আৰু আপাত দৃষ্টিত ধৰ্ষণ কৰা হৈছে বুলি অনুমান কৰা হয়। এম্বুলেন্সত উপস্থিত হোৱা চিকিৎসকে আৰক্ষী অহাৰ আগতেই তেওঁক আঁতৰাবলৈ অস্বীকাৰ কৰে কাৰণ তেওঁ ইতিমধ্যে মৃত্যুমুখত পৰিছিল। শীঘ্ৰেই সেই স্থানত আৰক্ষী উপস্থিত হয় আৰু ভাৰপ্ৰাপ্ত আৰক্ষী বিষয়াজনে মহিলাসকলক লজ্জিত কৰা ধৰণেৰে প্ৰাৰম্ভিক জেৰা চলায়, যিয়ে নাৰীৰ প্ৰতি বেয়া ব্যৱহাৰ কৰা পিতৃতান্ত্ৰিক সমাজত তেওঁলোকৰ বিশ্বাসৰ অভাৱ পুনৰবাৰ উল্লেখ কৰে। বিচলিত আৰু হতাশ হৈ তেওঁলোক ঘৰলৈ উভতি আহে। 

ছ্যুৰ কন্যা মায়াই জো' ক পাৰ্টি এৰি যোৱাৰ সময়ত অনুসৰণ কৰিছিল আৰু তাৰ পিছত তেওঁৰ ফটো তুলিছিল। ফটোবোৰত প্ৰকাশ পাইছে যে আগতে বন্ধুসকলক হাৰাশাস্তি কৰা পুৰুষৰ দলটোৱেই জোক ধৰ্ষণ কৰি হত্যা কৰিছিল। হাতত বন্দুক লৈ ছ্যুৱে সাগৰৰ পাৰলৈ উভতি যায়। লগে লগে বাকী দলটোও তেওঁৰ পিছে পিছে যায়। নাৰ্গিছে তেওঁক ৰখাবলৈ চেষ্টা কৰাৰ আগতেই ছ্যুৱে ধৰ্ষণকাৰীৰ ৩ জনক গুলীয়াই হত্যা কৰে, মেডে বন্দুকটো লৈ বাকী দুজনক হত্যা কৰে। জো'ৰ অন্ত্যেষ্টিক্ৰিয়াত দলটোৱে ধাৰাবাহিকভাৱে আৱেগিক হৈ ভাষণ দিয়ে, নাৰ্গিছে ভাষণত এগৰাকী মহিলাৰ মূল্যৰ সাৰাংশ দাঙি ধৰে আৰু আশা কৰে যে মহিলাৰ পৰৱৰ্তী জীৱনত তেওঁলোকে নিজৰ কাহিনী লিখিব পাৰিব। 

## কলা-কুশলী
ফ্ৰিডা ডে চিলভা, এগৰাকী ফেশ্বন ফটোগ্ৰাফাৰ আৰু কইনাৰ চৰিত্ৰত চাৰা-জেন ডায়াছ
ছ্যুৰ বিৰোধী বিপ্লৱী নাৰ্গিছ নাছৰিনৰ চৰিত্ৰত তনিষ্ঠা চেটাৰ্জীয়ে
অনুষ্কা মানচন্দাই বলীউডৰ গায়িকা তথা ফ্ৰিডাৰ বন্ধু মাধুৰীতা ওৰফে "মেড"ৰ চৰিত্ৰত অভিনয় কৰিছে
সন্ধ্যা মৃদুলৰ চৰিত্ৰত সুৰঞ্জনা ওৰফে "ছ্যু" নামৰ এগৰাকী ব্যৱসায়ী তথা ৬ বছৰীয়া মায়াৰ মাতৃ
ফ্ৰিডাৰ এগৰাকী উচ্চাকাংক্ষী অভিনেত্ৰী আৰু খুলশালীয়েক জোয়ানা মেণ্ডেছ ওৰফে "জো"ৰ চৰিত্ৰত অমৃত মাঘেৰা
ফ্ৰিডাৰ দাসী লক্ষ্মী হিচাপে ৰাজশ্ৰী দেশপাণ্ডে
সোণৰ পদক বিজয়ী গৃহিণীলৈ পৰিণত হোৱা পামেলা জয়ছৱাল ওৰফে ‘পামী’ৰ চৰিত্ৰত পাভলীন গুজৰালে
মাধুৰীতাৰ প্ৰেমিক জৈনৰ চৰিত্ৰত অৰ্জুন মাথুৰ
গোৱা আৰক্ষী অধীক্ষক হিচাপে আদিল হুছেইন
ক্ৰীছৰ চৰিত্ৰত জেফ্ৰি গোল্ডবাৰ্গ
এজেন্ট হিচাপে বিক্ৰম কোছাৰ
অনুজ চৌধাৰীক চুবুৰীয়া হিচাপে।
টনিৰ চৰিত্ৰত ৰাজেশ কাৰেকাৰ
ডাঃ স্বপ্নিল ছালকাৰ ডাক্তৰ হিচাপে
ভইচ অভাৰ আৰ্টিষ্ট হিচাপে ক্কুনাল শ্বিণ্ডে।

## সংগীত
চিৰিল মৰিনে ছবিখনৰ বাবে সংগীত সংযোজন কৰিছিল আৰু ছুপাৰ কেছেটছ ইণ্ডাষ্ট্ৰীজ লিমিটেড সংগীতৰ প্ৰযোজক আছিল। ৰমন নেগী, অনুষ্কা মানচন্দা, আৰু ড. স্বপ্নীল ছালকাৰে গীতৰ কথা লিখিছিল। 

## ছবিৰ মুক্তি
ছবিখন দুটা সংস্কৰণত মুক্তি পাইছিল: এটা আন্তঃৰাষ্ট্ৰীয় সংস্কৰণ, আৰু এটা ভাৰতীয় সংস্কৰণ। টৰণ্টো আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হোৱা আন্তঃৰাষ্ট্ৰীয় সংস্কৰণটো ভাৰতীয় সংস্কৰণৰ দৰে কোনো বিৰতি নাই আৰু চেঞ্চৰ কৰাও হোৱা নাই।[8]
## তথ্যসূত্ৰ

শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ মহিলাৰ ওপৰত নিৰ্মিত ছবি
শ্ৰেণী:এলজিবিটি সম্পৰ্কীয় ভাৰতীয় চলচ্চিত্ৰ
শ্ৰেণী:হিন্দী ভাষাৰ নাট্য চলচ্চিত্ৰ